Temeljem Zakona o turističkoj pristojbi („Narodne novine“, br. 52/2019), čl. 1. stavka 2. Pravilnika o najnižem i najvišem iznosu turističke pristojbe („Narodne novine“, br. 71/2019) i članka 43. i 84. Statuta Istarske županije ("Službene novine Istarske županije" br. 10/09, 04/13, 16/16, 1/17, 2/17 i 2/18), Skupština Istarske županije na sjednici održanoj dana 12. rujna 2019. godine, donosi

**ODLUKU**

**o visini turističke pristojbe po osobi i noćenju i visini godišnjeg paušalnog iznosa turističke pristojbe za općine i gradove na području Istarske županije**

# Članak 1.

**Turistička pristojba za osobe koje koriste uslugu noćenja u smještajnom objektu u kojem se obavlja ugostiteljska djelatnost**

1. Za noćenje u smještajnom objektu u kojem se obavlja ugostiteljska djelatnost (po osobi) iznosi:

|  |  |  |
| --- | --- | --- |
| **R.b.** | **Grad / Općina** | **Razdoblje** |
| **1. 4. do 30. 9.** | **Ostalo razdoblje** |
|  | Općina Vrsar | 10,00 | 7,00 |

Za noćenje u smještajnom objektu iz skupine Kampovi (Kampovi i Kamp odmorišta) (po osobi) iznosi:

|  |  |  |
| --- | --- | --- |
| **R.b.** | **Grad / Općina** | **Razdoblje** |
| **1. 4. do 30. 9.** | **Ostalo razdoblje** |
|  | Općina Vrsar | 10,00 | 5,00 |

#  Članak 2.

**Turistička pristojba za osobe koje pružaju ugostiteljske usluge u domaćinstvu ili na obiteljskom poljoprivrednom gospodarstvu u godišnjem paušalnom iznosu**

* 1. Po krevetu iznosi:

|  |  |  |  |
| --- | --- | --- | --- |
| **R.b.** | **Grad / Općina** | **Smještaj u domaćinstvu** | **Smještaj na obiteljskom poljoprivrednom gospodarstvu** |
|  | Općina Vrsar | 350,00 | 200,00 |

* 1. Za svaku smještajnu jedinicu iznosi:

|  |  |  |  |
| --- | --- | --- | --- |
| **R.b.** | **Grad / Općina** | **Smještaj u****domaćinstvu u kampu i u objektu vrste kamp****odmorište ili kamp odmorište –****robinzonski smještaj** | **Smještaj na obiteljskom poljoprivrednom gospodarstvu u kampu i u objektu vrste kamp odmorište ili kamp odmorište – robinzonski smještaj** |
|  | Općina Vrsar | 500,00 | 250,00 |

Kapacitet, odnosno broj gostiju u objektu vrste kamp odmorište i kamp odmorište – robinzonski smještaj, određuje se prema broju gostiju koji mogu sigurno u njemu boraviti, ali do najviše deset smještajnih jedinica, odnosno 30 gostiju istodobno, u koje se ne ubrajaju djeca do 12 godina starosti, a koji kapacitet je utvrđen rješenjem nadležnog ureda o odobrenju za pružanje ugostiteljskih usluga u domaćinstvu ili na obiteljskom poljoprivrednom gospodarstvu.

# Članak 3.

**Turistička pristojba koju vlasnik kuće, apartmana ili stana za odmor, plaća za sebe i članove uže obitelji u godišnjem paušalnom iznosu iznosi:**

|  |  |  |  |  |
| --- | --- | --- | --- | --- |
| **R.B.** | **Grad / Općina** | **Prvi član** | **Drugi član** | **Za svakog sljedećeg člana** |
|  | Općina Vrsar | 120,00 | 120,00 | 50,00 |

Najniži i najviši iznos turističke pristojbe koju plaća vlasnik kuće, apartmana ili stana za odmor za sebe i sve osobe koje noće u toj kući, apartmanu ili stanu za odmor koji turističku pristojbu plaćaju po svakom ostvarenom noćenju, određuje se u visini utvrđenoj u članku 1. za noćenja u smještajnom objektu u kojem se obavlja ugostiteljska djelatnost

# Članak 4.

Ova Odluka stupa na snagu prvog dana od dana objave u "Službenim novinama Istarske županije", primjenjuje se od 1. siječnja 2020. godine i ostaje na snazi do donošenja nove Odluke.

KLASA: 334-01/19-01/03 URBROJ: 2163/1-01/4-19-04

Pazin, 12. rujna 2019.

REPUBLIKA HRVATSKA SKUPŠTINA ISTARSKE ŽUPANIJE

Predsjednik Valter Drandić

*Dostaviti:*

1. *Ministarstvu turizma Republike Hrvatske*
2. *Uredu državne uprave u Istarskoj županiji – Službi za opću upravu*
3. *Županu Istarske županije*
4. *Upravnom odjelu za turizam Istarske županije*
5. *Hrvatskoj turističkoj zajednici*
6. *Turističkoj zajednici Istarske županije*
7. *Lokalnim Turističkim zajednicama na području Istarske županije (putem UO za turizam)*
8. *Općinama i Gradovima Istarske županije*
9. *Objava*
10. *Pismohrana, ovdje.*